wickkiey/tamil-wikipedia-chunked huggingface dataset:
# வொயேஜர் 1

## வொயேஜர் திட்டக் குறிப்பு

### காந்த நெடுஞ்சாலை

சூரியன்சூழ் வான்மண்டலத்தில் (heliosphere) முன்னர் அறிந்திராத பகுதி ஒன்றை வொயேஜர் 1 விண்கலம் கண்டுபிடித்திருப்பதாக நாசா அறிவியலாளர்கள் 2012 டிசம்பர் 3 இல் அறிவித்தார்கள். "காந்த நெடுஞ்சாலை" (*magnetic highway*) எனப் பெயரிடப்பட்டிருக்கும் இப்பிராந்தியம் சூரியனின் தெற்கு அரைக்கோளத்தில் இருந்தான காந்தப் புலத்தினால் உருவானது. இப்பகுதி சூரியன்சூழ் வான்மண்டலத்தில் உள்ள துணிக்கைகளை விண்மீன்களிடை வெளியை நோக்கி தப்பித்துச் செல்லவும், அதே வேளையில் விண்மீனிடை வெளியில் இருந்து அதிவேகத் துணிக்கைகளை உள்ளே வரவும் அது அனுமதிக்கிறது. வொயேஜர் விண்கலம் சூரியக் குடும்பத்தைத் தாண்டிச் செல்ல இதுவே கடைசித் தடையாக இருந்தது.
# வொயேஜர் 1

## சூரியன்சூழ் வான்மண்டலத்தில் இருந்து வெளியேறல்

1990 பெப்ரவரி 14 இல், *வொயேஜர் 1* சூரியக் குடும்பத்தின் "குடும்பப் படம்" ஒன்றை முதற்தடவையாக எடுத்தது. இத்திட்டத்தில் 6 பில். கி.மீ. தூரத்தில் இருந்து எடுக்கப்பட்ட "வெளிர் நீலப் புள்ளி" என்ற பிரபலமான பூமியின் படமும் அடங்கும். இதுவே ஆகக் கூடிய தொலைவில் எடுக்கப்பட்ட புவியின் ஒளிப்படம் ஆகும்  
1998 பெப்ரவரி 17 இல், *வொயேஜர் 1* சூரியனில் இருந்து 69 வாஅ தூரத்தைக் கடந்து, *பயனியர் 10* விண்கலம் சென்ற தூரத்தை விட அதிகமாகக் கடந்து பூமியில் இருந்து அதிக தூரம் சென்ற விண்கலம் என்ற பெயரைப் பெற்றது. 17 கி.மீ./செக். வேகத்தில் செல்லும் இக்கலமே விண்கலம் ஒன்றின் மிக வேகமான ஞாயிற்றுமைய பின்னகர்வு வேகம் ஆகும்.  
*வொயேஜர் 1* சூரியக் குடும்பத்தை விட்டு வெளியேறி விண்மீன்களிடை ஊடகத்தை நோக்கிச் சென்றாலும், அதன் ஆய்வுக் கருவிகள் சூரியக் குடும்பத்தை மேலும் ஆராய்ந்த வண்ணமே உள்ளன. [விண்மீன்களிடை ஊடகத்தினுள் சூரியக் காற்று செல்லும் சூரியன்சூழ் வான்மண்டல எல்லையை அறிவதற்கு *வொயேஜர் 1*, மற்றும் *2* இல் மின்ம அலை (plasma wave) சோதனைகளை நாசா வானியலாளர்கள் மேற்கொண்டனர்.
# மேட் சிட்டி (1997 திரைப்படம்)

***மேட் சிட்டி*** 1997ம் ஆண்டு வெளியான திரைப்படம்.
# மேட் சிட்டி (1997 திரைப்படம்)

## கதை

மேக்ஸ், 24 மணி நேர செய்தி சானல் ஒன்றில் பணி புரியும் செய்தியாளன். முக்கிய செய்தியாளராக ஆக வேண்டும் என்ற லட்சியத்தைக் கொண்டவன்.  
ஒரு நாள் மேக்ஸ் ஒரு பொருட்காட்சியைப் பற்றி செய்தி சேகரிக்க வருகிறான். செலவுகளைக் குறைக்க வேலை ஆட்களை குறைத்து வருவதாக அந்த பொருட்காட்சியின் முதலாளி திருமதி பாங்க்ஸ் சொல்கிறார். பேட்டி முடிந்து மேக்ஸ் கழிவறைக்கு செல்கிறான்.  
சாம் அந்த பொருட்காட்சியில் காவலாளியாக இருந்தவன், சாமை வீட்டிற்கு அனுப்பி விட்டு க்ளி்ப் எனும் கருப்பரை மட்டும் வேலைக்கு அமர்த்துகிறார் திருமதி பேங்க்ஸ். அன்று பேங்க்ஸை காண சாம் வருகிறான். சாம் பேங்க்ஸை மிரட்ட, தன் துப்பாக்கியை காட்டுகிறான். பேங்க்ஸ் அவன் கையில் இருக்கும் துப்பாக்கியை பிடுங்க முயற்சிக்க, எதிர்பாரா விதமாக அது வெடித்து வெளியில் இருக்கும் காவலர் க்ளிஃபை காயப்படுத்துகிறது.  
உள்ளே கழிவறையில் இருந்தபடி இதை பார்க்கும் மேக்ஸ் தன் சானலை தொடர்பு கொண்டு இங்கே ஒரு கடத்தல் சம்பவம் நடப்பதாகவும் இதை நம் சானலில் காட்ட வேண்டும் என்றும் சொல்கிறான். சானல் அதை ஏற்றுக் கொண்டு சிறுவர்கள் கடத்தப்பட்டதாக வேகமாக அறிவிக்கிறது.  
தான் சாதாரணமாக அங்கு வந்ததாகவும், பேங்க்ஸிற்கு தன் உறுதியை காட்டவும், ஒரு ஐந்து நிமிடம் பேசவும் மாத்திரமே துப்பாக்கி மற்றும் கொஞ்சம் வெடிமருந்துடன் வந்ததாகவும்
வேலை இழப்பால் அவன் குடும்பமும் குழந்தைகளும் பாதிக்கப்படுவார்கள் என்றும் தனக்கு இந்த வேலையை தவிர வேறு வேலை கிடைக்கவில்லை என்றும் அப்பாவியாக கூறுகிறான்.  
நாடு முழுவதும் கடத்தல் சம்பவம் பரபரப்பாகிறது. இதுதான் தன் வாழ்நாளை மாற்றப் போகும் பரபரப்பான செய்தி, இதை கனகச்சிதமாக பயன்படுத்திக் கொள்ள வேண்டும் என மேக்ஸ் முடிவு செய்கிறான். சாமின் அப்பாவித் தனத்தையும், அந்தக் கடத்தல் முன்வைக்கும் கொடூரன் என்ற முரண்பாட்டையும் கலந்து ஒரு சுவாரசியமான செய்தியாக்க திட்டமிடுகிறான்.  
போலிஸ் சாமை அணுகி குழந்தைகளை விடுவிக்க, பணயமாக என்ன வேண்டும் என்று கேட்கிறார்கள். அவனுக்கு எந்த கோரிக்கையும் இல்லை. ஆனால் வெளியே போனால் போலிஸ் கைது
செய்துவிடும் நிலமையை சமாளிக்க மேக்ஸ் சொல்படி கேட்கிறான். மேக்ஸை தன் தூதுவராக நியமித்துவிடுகிறான். இதற்கு மேல் மேக்ஸ் தன் ஷோவை தொடங்குகிறான்.  
சுடப்பட்ட கறுப்பினத்தவரை வைத்து ஒரு கறுப்பின செய்திச் சானல் இது இனவெறி என்கிறது. இன்னொரு டீவி சானலோ சாமின் நண்பர் என ஒருவரை பேட்டி எடுத்து அவர் 'சாம் ஒரு காட்டுமிராண்டி' என்று சொல்வதை ஒலிபரப்புகிறது.  
சாமின் பேட்டி எக்ஸ்க்ளூசிவாக ஒளிபரப்பாகிறது. அவன் அப்பாவித் தனத்தை பார்க்கும் மக்கள் அவன் பக்கம் நிற்கிறார்கள். 59% பேர் சாம் விடுவிக்கப்பட வேண்டும் என்று
கருதுகிறார்கள். ஒரே இரவில் மேக்ஸின் திட்டப்படி சாம் அமெரிக்க ஹீரோவாகிறான்.  
ஆனால் அமெரிக்காவின் முக்கியச் செய்தியாளரான கெவின் இதை முட்டாள் தனம் என்கிறார். மேக்ஸ் உண்மையை திரிப்பதாகவும் சாம் தண்டிக்கப்பட வேண்டும் என்றும் இந்த செய்தி அறிக்கையை தான் செய்யப் போவதாகவும் கிளம்புகிறார். மேக்ஸ் ஒருபக்கம் சாமை அப்பாவியாக காட்ட, கெவினோ மேக்ஸும் சாமும் நாடகமாடுவதாகவும் சாம் குற்றவாளி எனவும் செய்தியை மாற்றி விடுகிறார்.  
அதே நேரம் க்ளிஃப் இறந்துவிட சாம் அமெரிக்க மக்களால் வெறுக்கப்படுகிறான். அனைத்து செய்திச் சானல்களும் சாமிற்கு எதிராக செய்திகளை வெளியிடுகின்றன. சாம் தன் கட்டுப்பாட்டை இழக்கிறான், குழந்தைகளையும் மேக்ஸையும் வெளியே விட்டுவிட்டு வெடிமருந்தை கொண்டு தற்கொலை செய்து கொள்கிறான்..
# மேட் சிட்டி (1997 திரைப்படம்)

## நடிகர்கள்

- மேக்ஸ் பிராக்கெட் - டஸ்டின் ஹோப்மேன்
- சாம் பெய்லி - ஜான் ட்ராவோல்டா
- லாரி கேல்லஹன் - மியா கிர்ஷ்னர்
- கெவின் ஹாலண்டர் - அலன் அல்டா
- திருமதி பேங்க்ஸ் - ப்ளைத் டேனர்
# பகுதி

பகுதி என்பது தனிச்சொல் நிலையில் இருக்கும் பகுபதத்தின் பகாபத நிலை. இதனை மேலும் பகுத்தால் பயனில்லாமல் போகும்.
- பண்புப் பகுதிகள்
: செம்மை, சிறுமை, சேய்மை, தீமை, வெம்மை, புதுமை, மென்மை, மேன்மை, திண்மை, உண்மை, நுண்மை முதலானவையும் அவற்றின் எதிர்ச்சொற்களும் பண்பை உணர்த்தும் பகுதிகள்.
- வினைப் பகுதி ஈறுகள்
: நட, வா, மடி, சீ, விடு, கூ, வே, வை, நொ, போ, வௌ, உரிஞ், உண், பொருந், திரும், தின், தேய், பார், செல், வவ், வாழ், கேள், அஃகு என 23 ஈற்றெழுத்துக்களில் முடியும் பல ஏவல்வினைப் பகாப்பதங்கள். செய், செய்வி, செய்விப்பி என்னும் ஏவல் வகைகளும் அவை
-  
பகுதி எப்பொழுதும் கட்டளையாகவே (ஏவலாகவே) வரும்.
(எ.கா): பாடினான்.
இதைப் பிரித்தால் 'பாடு + இன் + ஆன்' என வரும்.
இதில் "பாடு" என்பதே பகுதி.
வினைச்சொற்களில் பகுதியே தொழிலை உணர்த்தும். பகுதியை முதனிலை என்றும் அழைப்பர்.
# வழக்கு எண் 18/9

என்ற இவ்வகைப்படமியால் இப்படம் எடுக்கப்பட்டதென்பது, ஒரு தமிழ்த் திரைப்பட வரலாற்றின் ஒரு மைல்கல் ஆகும்.]]  
**வழக்கு எண் 18/9** என்பது 2012 ஆம் ஆண்டு வெளிவந்த தமிழ்த் திரைப்படம் ஆகும். இப் படத்தை பாலாஜி சக்திவேல் எழுதி இயக்கி உள்ளார். சமூக ஏற்றத்தாழ்வு, ஊழல், குழந்தைத் தொழிலாளர்கள், ஆபாசம், இளையோர் பிரச்சினைகள் ஆகிய சமூகச் சிக்கல்களை ஒரு காதல் கதையின் ஊடாக இப்படம் அலசுகிறது.
# வழக்கு எண் 18/9

## நடிகர்கள்

| நடிகர் | கதைமாந்தர் |  |
| --- | --- | --- |
| ஸ்ரீ (நடிகர்) | வேலு |  |
| ஊர்மிளா மகந்தா | ஜோதி |  |
| மிதுன் முரளி | தினேஷ் |  |
| மனிஷா யாதவ் | ஆர்த்தி |  |
| முத்துராமன் | குமாரவேல் |  |
| சின்னச்சாமி | சின்னச்சாமி | } |  
- ரித்திகா ஸ்ரீனிவாஸ் - ஜெயலட்சுமி
- செந்தில் - வேடியப்பன்
- ராணி
- கௌதம்
- வித்யா ஈஸ்வர் - காயத்ரி
- அஞ்சலி - பார்வதி
- தேவி - ரோசி
- சஞ்சனா சாரதி - சுவாதி
# வழக்கு எண் 18/9

## வரவேற்பு

வழக்கு எண் 18/9 ஊடகங்கள் மத்தியில் சிறந்த வரவேற்பைப் பெற்றுள்ளது. ரைம்சு ஒப் இந்தியா பத்திரிகை இப் படத்துக்கு 4.5/5 புள்ளிகள் வழங்கியது.
# வழக்கு எண் 18/9

## விருது

- 2012 ஆம் ஆண்டிற்கான தேசிய பிராந்திய மொழி படமாக வழக்கு எண் 18/9 படம் தேர்வு செய்யப்பட்டுள்ளது.
- 2012 ஆம் ஆண்டிற்கான சிறந்த ஒப்பனைக்கான தேசிய விருதையும் இந்த படம் பெற்றுள்ளது.
;60வது தேசியத் திரைப்பட விருதுகள்
- சிறந்த தமிழ்த் திரைப்படத்துக்கான தேசிய விருது
# வழக்கு எண் 18/9

## விருது

### தமிழக அரசு திரைப்பட விருதுகள்

- சிறந்த திரைப்படம் 2012
;2வது தென்னிந்திய சர்வதேச திரைப்பட விருதுகள்
- சிறந்த இயக்குநர் - பாலாஜி சக்திவேல்
- பரிந்துரை— சிறந்த படம்
- பரிந்துரை—சிறந்த ஒளிப்பதிவாளர் - விஜய் மில்டன்
- பரிந்துரை— சிறந்த துணை நடிகைக்கான விருது - ஊர்மிளா மஹந்தா * பரிந்துரைக்கப்பட்டவர்—சிறந்த பெண் அறிமுக நடிகை - ஊர்மிளா மஹந்தா **தெற்காசிய திரைப்பட விழா (SAFF)** * சிறந்த திரைப்படம்  
;7வது ஆண்டு விஜய் விருதுகள்
- Best Film
- சிறந்த இயக்குநர் - பாலாஜி சக்திவேல்
- பரிந்துரைக்கப்பட்டது—சிறந்த அறிமுக நடிகர் - ஸ்ரீ
- பரிந்துரைக்கப்பட்டது—சிறந்த அறிமுக நடிகை - மனிஷா யாதவ்
- பரிந்துரைக்கப்பட்டது—சிறந்த அறிமுக நடிகை - ஊர்மிளா மஹந்தா
- பரிந்துரைக்கப்பட்டது—சிறந்த வில்லன் - முத்துராமன்
- பரிந்துரைக்கப்பட்டது—சிறந்த ஒளிப்பதிவாளர் - விஜய் மில்டன்
- பரிந்துரைக்கப்பட்டது—சிறந்த ஆசிரியர் - கோபி கிருஷ்ணா
- பரிந்துரைக்கப்பட்டது—சிறந்த கதை, திரைக்கதை எழுத்தாளர் - பாலாஜி சக்திவேல்
# 2009 ஆந்திரப் பிரதேச சட்டப் பேரவைத் தேர்தல்

**2009 ஆந்திரப் பிரதேச சட்டப் பேரவைத் தேர்தல்** ஏப்ரல் 2009ல் இந்தியப் பொதுத் தேர்தலுடன் நடைபெற்றது. இரண்டு கட்டங்களாக நடைபெற்ற இத்தேர்தல் முதல்கட்டமாக ஏப்ரல் 16 லும், இரண்டாம் கட்டமாக ஏப்ரல் 23 தேதியும் நடைபெற்றது. மே 16ல் முடிவு அறிவிக்கப்பட்டது. ஆளும் கட்சியாக இருந்த இந்திய தேசிய காங்கிரசு ஆட்சியை கைப்பற்றியது. எனினும் முந்தைய தொகுதிகளின் எண்ணிக்கையை விட சற்று குறைவே. முதலமைச்சராக இருந்த ராஜசேகர ரெட்டியே மீண்டும் முதலமைச்சராக கட்சியினரால் தேர்ந்தெடுக்கப்பட்டார்.
# 2009 ஆந்திரப் பிரதேச சட்டப் பேரவைத் தேர்தல்

## கட்சிகள் பெற்ற தொகுதிகள் எண்ணிக்கை

| கட்சி | கொடி | வெற்றிபெற்ற தொகுதிகள் | தொகுதிகள் இழப்பு | வாக்குகள் எண்ணிக்கை | வாக்குகள் சதவிகிதம் | மாற்றம் |
| --- | --- | --- | --- | --- | --- | --- |
| இந்திய தேசிய காங்கிரசு | 156 | 29 | 15,374,075 | 36.56% | 2.00% |  |
| தெலுங்கு தேசம் கட்சி | 92 | 45 | 11,826,483 | 28.12% | 9.47% |  |
| பிரசா ராச்யம் கட்சி | 18 | 18 | 6,820,845 | 16.22% | 16.22% |  |
| தெலுங்கானா இராஷ்டிர சமித்தி | 10 | 16 | 1,678,906 | 3.99% | 2.69% |  |
| அனைத்திந்திய மஜ்லிசே இத்திகாதுல் முசுலிமீன் | 7 | 3 | 349,896 | 0.83% | 0.22% |  |
| இந்தியப் பொதுவுடமைக் கட்சி | 4 | 2 | 552,259 | 1.31% | 0.22% |  |
| சுயேச்சை | 3 | 8 | 1,922,258 | 4.57% | 2.00% |  |
| பாரதிய ஜனதா கட்சி | 2 | 0 | 1,192,898 | 2.84% | 0.21% |  |
| லோக் சாத்தா கட்சி | 1 | 1 | 757,042 | 1.80% | 1.80% |  |
| இந்திய பொதுவுடமைக் கட்சி (மார்க்சியம்) | 1 | 8 | 567,220 | 1.35% | 0.49% |  |
| + Source: Election Commission of India | } |  |  |  |  |  |
# ராஜபுதன வகுப்பு அழிகலன்

**ராஜபுதன வகுப்பு** வழிநடத்தப்பட்ட ஏவுகணை அழிகலன்கள் (*Rajput class destroyer*) ஆனது இந்தியக் கடற்படைக்காக கட்டப்பட்டவை. இவை சோவியத் ஒன்றியத்தின் கசின் வகுப்பு அழிகலன்களின் மாற்றம் செய்யப்பட்ட பதிப்பு ஆகும். அவை கசின்-2 வகுப்பு எனவும் அறியப்படுகின்றன. இந்தக் கப்பல்கள் இந்திய வடிவமைப்பிற்க்கேற்ப கசின் வடிவமைப்பில் மாற்றங்கள் செய்யப்பட்டு முன்னாள் சோவியத் ஒன்றியத்தால் கட்டப்பட்டவை ஆகும்.இந்த வடிவமைப்பு மாற்றம் மூல வடிவமைப்பான உலங்கு வானூர்தி தளத்தை விமான உயர்த்தியாக (flight elevator) மாற்றம், மேலும் மின்னணுவியல் மற்றும் போரிடும் அமைப்புகளில் குறிப்பிடத்தக்க மாற்றம் போன்றவற்றை உள்ளடக்கியது. இந்தியாவிற்கு ஏற்றுமதி செய்வதற்காக 1980களில் ஐந்து கப்பல்கள் கட்டப்பட்டன. இவை அனைத்தும் தற்பொழுது இந்தியாவின் கிழக்கு கடற்படை கட்டளையுடன் இணைக்ககப்பட்டுள்ளன.  
பிரமோஸ் அதிவேக ஏவுகணை முறைமை நிறுவப்பட்ட முதல் இந்தியக் கடற்படை கப்பல்கள் ராஜபுதன வகுப்பு அழிகலன்கள் ஆகும். இந்த ஏவுகணை அமைப்பு, இக்கப்பல்களின் நடுக்கால புதுப்பித்தலின் போது நிறுவப்பட்டன. இந்த ஏவுகணை அமைப்பில் எட்டு ஏவுகணைகள் வில் போன்ற ஏவும் அமைப்புடன் உள்ளன.  
ஐஎன்எஸ் ரன்விஜய் அழிகலனில் பிரமோஸ் ஏவுகணைகளுக்காக மேம்படுத்தப்பட்ட செங்குத்து ஏவுகலன்கள் நிறுவப்பட்டுள்ளது.  
இந்தியக் கடற்படை ராஜபுதன வகுப்பு கப்பல்களின் உந்துவிசையை (propulsion), முழுவதும் இந்தியாவிலேயே தயாரிக்கப்பட்ட காவேரி வாயு விசையாழி இயந்திரத்தை கொண்டு மேபடுத்த திட்டமிட்டுள்ளது. பாதுகாப்பு ஆராய்ச்சி மற்றும் வளர்ச்சி அமைப்பின் (DRDO) வாயு விசையாழி ஆராய்ச்சி அமைப்பு இந்த இயந்திரத்தை உருவாக்கி வருகிறது, மேலும் இது தற்போது சோதனை கட்டத்தில் உள்ளது.
# ராஜபுதன வகுப்பு அழிகலன்

## இந்தியக் கடற்படையின் போர்க்கப்பல்கள்

- ஐஎன்எஸ் விக்ரமாதித்யா
- ஐ. என். எசு. அரிகந்த்
- ஐ.என்.எஸ். காமோர்த்தா
- ஐ.என்.எஸ். சுனைனா
- ஐ.என்.எஸ். தரங்கிணி
- ஐ.என்.எஸ்.சக்ரா
- ஐஎன்எஸ் கொச்சி
- ஐஎன்எஸ் சக்ரா 2
- ஐஎன்எஸ் சரயு (பி57)
- ஐஎன்எஸ் சென்னை
- ஐஎன்எஸ் ரன்வீர் (டி54)
- ஐஎன்எஸ் ராணா (டி52)
- ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
- எச். எம். எஸ் பஞ்சாபி
# ராஜபுதன வகுப்பு அழிகலன்

## இவ்வகுப்பைச் சேர்ந்த கப்பல்கள்

| ஐஎன்எஸ் ராஜ்புட் (டி51) | டி51 | 61 கொம்முனரா கப்பல் கட்டும் தொழிற்சாலை | விசாகப்பட்டினம் | 30 செப்டெம்பர் 1980 | செயல்பாட்டில் உள்ளது |  |
| --- | --- | --- | --- | --- | --- | --- |
| ஐஎன்எஸ் ராணா (டி52) | டி52 | 61 கொம்முனரா கப்பல் கட்டும் தொழிற்சாலை | விசாகப்பட்டினம் | 28 ஜூன் 1982 | செயல்பாட்டில் உள்ளது |  |
| ஐஎன்எஸ் ரஞ்சித் (டி53) | டி53 | 61 கொம்முனரா கப்பல் கட்டும் தொழிற்சாலை | விசாகப்பட்டினம் | 24 நவம்பர் 1983 | செயல்பாட்டில் உள்ளது |  |
| ஐஎன்எஸ் ரன்வீர் (டி54) | டி54 | 61 கொம்முனரா கப்பல் கட்டும் தொழிற்சாலை | விசாகப்பட்டினம் | 28 அக்டோபர் 1986 | செயல்பாட்டில் உள்ளது |  |
| ஐஎன்எஸ் ரன்விஜய் (டி55) | டி55 | 61 கொம்முனரா கப்பல் கட்டும் தொழிற்சாலை | விசாகப்பட்டினம் | 15 ஜனவரி 1988 | செயல்பாட்டில் உள்ளது | } |
# கரடியாட்டம்

**கரடியாட்டம்** என்பது, கரகாட்டத்தின் துணை ஆட்டமாகக் கருதப்படுகிறது. இது கரடி போன்று வேடமிட்டு ஆடும் ஆட்டம் ஆகும். இந்த ஆட்டம் ஆடுபவர்கள் முகத்தில் இறந்த கரடியின் முகத்தையோ அல்லது கரடி முகமூடியையோ அணிந்து கொள்வர். உடல் மீதும் தோல் ஆடையையோ அல்லது கரடி போன்ற பொய் முடிகளுள்ள ஆடையையோ அணிந்து கொள்வர். இந்த ஒப்பனையை, ஆடவர் மட்டுமே போட்டுக் கொண்டு நடனமாடுவர். சேலம் மாவட்டத்தில், நாட்டார் தெய்வக்கோவில் விழாக்களில், தெய்வ அருளுக்காகவும் இந்த ஆட்டம் நிகழ்த்தப்படுகிறது.
# இறைவனூற்பயன்

**இறைவனூற்பயன்** என்னும் நூல் தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் என்பவரால் எழுதப்பட்டது. காலம் 16ஆம் நூற்றாண்டு. இந்த நூல் குறள் வெண்பாவால் ஆனது. இந்நூலின் இரண்டொரு பாடல்கள் மட்டுமே கிடைத்துள்ளன.
# இறைவனூற்பயன்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
# மறைஞான சம்பந்தர்

**தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர்** சிறியனவும் பெரியனவுமான பல நூல்களை இயற்றிய புலவர். களந்தை என்னும் ஊரில் பிறந்தவர். இவரது காலம் 16ஆம் நூற்றாண்டு ஆகும். இவர் கமலாலய புராணம் செய்த ஆண்டு 1546 (கலி 4647)
# மறைஞான சம்பந்தர்

## இவரது ஆசிரியர்

- இவரது முதலாம் ஆசிரியர் களந்தை ஞானப்பிரகாச பண்டாரம். இந்த ஞானப்பிரகாச பண்டாரத்தின் ஆசிரியர் களந்தை சத்தியநாத பண்டாரம்.
- மறைஞான சம்பந்தர் காளத்தி சென்று வாழ்ந்தபோது கண்ணப்ப பண்டாரம் என்பவர் இவரது ஆசிரியர்
# மறைஞான சம்பந்தர்

## இவரது போக்கு

- இவர்களை மறைஞான சம்பந்தர் தம் நூல்களில் வணங்கவில்லை
- நால்வருக்கு வணக்கம் சொன்ன வழக்கத்தை மாற்றி காரைக்கால் அம்மையார், திருமாளிகைத் தேவர் ஆகியோருக்கு வணக்கம் சொல்கிறார்.
# மறைஞான சம்பந்தர்

## இவருக்கு வழங்கிய பெயர்கள்

:சிதம்பரத்தில் குகை மடத்தில் வாழ்ந்தபோது இவர் தன் புலன்களை அடக்குவதற்கு உதவியாகத் தன் கண்களைக் கட்டிக்கொண்டு வாழ்ந்தார். இதனால் இவரைக் ‘கண்கட்டி பண்டாரம்’ என மக்கள் அழைத்தனர்.
:திரு மறைஞான பம்பந்தர்
:தேசிகர்
:காளத்தி மறைஞான பம்பந்தர்
:சிதம்பரம் மறைஞான பம்பந்தர்
:குகைமடம் மறைஞான பம்பந்தர்
என்றெல்லாம் இவர் குறிப்பிடப்படுகிறார்.
# மறைஞான சம்பந்தர்

## மறைஞான சம்பந்தர் நூல்கள்

மறைஞான சம்பந்தர் பலவகையான நூல்களைப் பெரியனவும் சிறியனவுமாக எழுதியிள்ளார்.
# மறைஞான சம்பந்தர்

## மறைஞான சம்பந்தர் நூல்கள்

### சாத்திரப் பெருநூல்கள்

- சிவதருமோத்தரம்
- சைவ சமய நெறி
- பதிபசுபாசப் பனுவல்
- சங்கற்ப நிராகரணம்
- உருத்திராக்க விசிட்டம்
- முத்திநிலை
- பரமோபதேசம்
- வருத்தமற உய்யும் வழி
- ஐக்கியவியல்
# மறைஞான சம்பந்தர்

## மறைஞான சம்பந்தர் நூல்கள்

### சிறு நூல்கள்

விரதங்கள் பற்றிக் கூறும் நூல்களுக்குக் 'கற்பம்' எனப் பெயரிட்டுள்ளனர். இன்னின்ன விரதங்கள் இருந்தால் இன்னின்ன பலன் கிடைக்கும் எனவும் இந்த நூல்களில் கூறப்பட்டுள்ளன.
- மகா சிவராத்திரி கற்பம் - இது 39 குறள் வெண்பாக்களால் ஆனது. மாசி மாதத்தில் வரும் சிவராத்திரி விரதம் பற்றிகை கூறிவது.
- மாத சிவராத்திரி கற்பம் - இது 14 குறள் வெண்பாக்களால் ஆனது. மாதந்தோறும் வரும் சிவராத்திரி விரதம் பற்றிக் கூறுவது.
- சோமவாரச் சிவராத்திரி கற்பம் - இது 17 குறள் வெண்பாக்களால் ஆனது. மாதந்தோறும் வரும் சோமவார நன்னாளில் செய்யவேண்டிய பூசை முறைகளைக் கூறுவது.
- சோமவாரக் கற்பம் - இது 216 குறள் வெண்பாக்களால் ஆனது. எட்டெட்டு விளையாட்டு மதுரை ஈசனுக்கு உரியது என்றும், காசி, காளத்தி, ஆரூர் வழிபட்டால் பெறும் பயன்கள் பயன்கள் பற்றியும் கூறுகிறது.
- திருக்கோயிற் குற்றம் - இது எண்சீர் விருத்தம் இரண்டு மட்டும் கொண்ட நூல். இவற்றைச் கோயில்களில் செய்யக்கூடாது என்று சொல்லி 32 குற்றங்களை இது குறிப்பிடுகிறது.
# மறைஞான சம்பந்தர்

## மறைஞான சம்பந்தர் நூல்கள்

### புராணம்

- அருணகிரிப் புராணம்
# மறைஞான சம்பந்தர்

## மறைஞான சம்பந்தர் நூல்கள்

### கிடைக்காத நூல்கள்

- பரமத திமிரபானு
- இறைவனூறுபயன்
# மறைஞான சம்பந்தர்

## மறைஞான சம்பந்தர் நூல்கள்

### வடமொழி நூல்

- ஆன்மாத்த பூஜா பத்ததி  
இவர் எழுதிய நூல்ளுக்கு இவர் கூறும் கருத்து
:இவர் தம் நூல்களை நாத்திகர்களுக்குச் சொல்லவோ, காட்டவோ வேண்டாம் எனக் கேட்டுக்கொள்கிறார்.
நூலமைதி
- விருத்தம் – சிவ தருமோத்திரம், அருணகிரி புராணம், கமலாலய மான்மியம்
- பிற பெரும்பாலும் குறள் வெண்பா
# மறைஞான சம்பந்தர்

## ஒப்புநோக்குக

- திருவம்பலமுடையார் மறைஞான சம்பந்தர்
# மறைஞான சம்பந்தர்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
# காகா இராதாகிருஷ்ணன்

**காக்கா இராதாகிருஷ்ணன்** அல்லது **காகா ராதாகிருஷ்ணன்** (இறப்பு: சூன் 14, 2012) தமிழ்த் திரைப்பட உலகின் ஒரு பழம்பெரும் நடிகர். 1940களில் இருந்து திரைப்படங்கள் மற்றும் மேடை நாடக நடிகராகத் திகழ்ந்தவர். சிவாஜி கணேசனை மேடை நாடகத்துறைக்கு அறிமுகம் செய்து வைத்தவர். 1949ஆம் ஆண்டு மங்கையர்க்கரசி என்ற திரைப்படத்தில் அறிமுகமான இராதாகிருஷ்ணன் 600க்கும் மேற்பட்ட திரைப்படங்களில் நடித்துள்ளார்.
# காகா இராதாகிருஷ்ணன்

## சொந்த வாழ்க்கை

- "காகா" ராதாகிருஷ்ணன் அவர்கள் திருச்சி, சங்கிலியாண்டபுரத்தில் வெள்ளையன் ஆசாரியார் - சுப்புலட்சுமி அம்மாள் இணையாருக்கு 2வது மகனாகப் பிறந்தார், இவர் தந்தை வெள்ளையன் பொன்மலை இரயில்வே பணிமனையில் வேலை செய்து வந்தார் இராதாகிருஷ்ணனுக்கு இரண்டு வயதிலே அவர் தந்தை உடல் நல குறைவால் இறந்துவிட அவரது குடும்பம் வறுமைக்கு தள்ளபட்டது அவர் அன்னை சுப்புலட்சுமி அவர்கள் மிகவும் கடினபட்டு ராதாகிருஷ்ணனையும் அவரது அண்ணன் மாணிக்கவிநாயகமூர்த்தியையும் வளர்த்துவந்தார்.
- பின்பு அவரது அண்ணன் மாணிக்கவிநாயகமூர்த்திக்கு தந்தையின் வேலை இரயில்வே இலாக்கவில் இருந்து எஞ்சின் ஓட்டுனர் வேலையில் சேர்ந்து சம்பாரிக்க தொடங்கிய பொது ராதாகிருஷ்ணனை படிக்க வைக்க தொடங்கிய போதும் அவருக்கு படிப்பில் ஆர்வம் இல்லாமல் தெரு கூத்து நாடகத்தில் கலை ஆர்வம் பிறக்க நாடக குழுவுடன் சேர்ந்து அவரது நடிப்பு பயணத்தை தொடங்கினார்.
# காகா இராதாகிருஷ்ணன்

## திரை வாழ்க்கை

ஆறு அகவையில் நவாப் ராஜமாணிக்கம் நாடகக் குழுவில் சேர்ந்த ராதா கிருஷ்ணன், பிறகு என்.எஸ்.கிருஷ்ணன் நாடக குழுவில் சேர்ந்தார். இராதாகிருஷ்ணன் தன்னுடைய முதல் திரைப்படமான மங்கையர்க்கரசியில், வேலையில் சேர்வதற்காகக் காக்காப் பிடிக்க வேண்டி அவருடைய தாயார் கூறியதும், உண்மையான காகத்தைப் பிடித்துக் கொண்டு போய் வேலை கேட்பார். அக்காலத்தில் அந்நகைச்சுவைக் காட்சி மிகவும் பிரபலம். அதன் காரணமாகவே, இவர் காகா இராதாகிருஷ்ணன் என்று அழைக்கப்பட்டார்..  
அறுபது வயதுக்குப் பிறகும் திரைப்படங்களில் நடித்த இவரது அண்மையத் திரைப்படங்களான வசூல்ராஜா எம்.பி.பி.எஸ், உன்னைத்தேடி, காதலுக்கு மரியாதை, மாயி ஆகியவற்றில் நகைச்சுவைக் காட்சிகளில் நடித்து மக்களை கவர்ந்தவர். இவரது பிற குறிப்பிடத்தக்கப் படங்களாக நல்லதம்பி, வண்ணசுந்தரி, சந்திர கிரி, மங்கையர்க்கரசி, உத்தமபுத்திரன், மனோகரா, தாய் மகளுக்கு கட்டியதாலி, தாய்க்குப்பின் தாரம், வந்தாளே மகராசி ஆகியன உள்ளன.
# காகா இராதாகிருஷ்ணன்

## மறைவு

மூச்சுத்திணறல் காரணமாக மருத்துவமனையில் அனுமதிக்கப்பட்டு சிகிச்சை பெற்று வந்த இராதாகிருஷ்ணன், சூன் 14, 2012 மாலை மாரடைப்பால் மரணம் அடைந்தார். இவருக்கு இரண்டு மனைவிகள் உள்ளனர். 2 மகன்கள், 4 மகள்கள் இருக்கிறார்கள். இராதாகிருஷ்ணன் சென்னை தி.நகரில் குடும்பத்துடன் வசித்து வந்தார். இவரது சொந்த ஊர் திண்டுக்கல், ஆனால் வளர்ந்தது திருச்சி அருகே உள்ள சங்கிலியாண்டபுரம். பிறகு சென்னைக்குக் குடி பெயர்ந்தார்.
# காகா இராதாகிருஷ்ணன்

## குறிப்பிடத்தக்கத் திரைப்படங்கள்

| **வருடம்** | **திரைப்படம்** | **கதாபாத்திரம்** | **குறிப்புகள்** |
| --- | --- | --- | --- |
| 1949 | *நல்லதம்பி* |  |  |
| 1951 | *வனசுந்தரி* |  |  |
| 1954 | *மனோகரா* | வசந்தன் |  |
| 1959 | *மின்னல் வீரன்* |  |  |
| 1991 | *குணா* |  |  |
| 1992 | *தேவர் மகன்* |  |  |
| 1997 | *இருவர்* |  |  |
| *காதலுக்கு மரியாதை* |  |  |  |
| 1998 | *உதவிக்கு வரலாமா* |  |  |
| 1999 | *உனக்காக எல்லாம் உனக்காக* |  |  |
| *உன்னைத்தேடி* |  |  |  |
| *ஹலோ* |  |  |  |
| *ரோஜாவனம்* |  |  |  |
| 2001 | *விண்ணுக்கும் மண்ணுக்கும்* |  |  |
| *மனதை திருடிவிட்டாய்* |  |  |  |
| 2004 | *மானஸ்தன்* |  |  |
| *வசூல் ராஜா MBBS* |  |  |  |
| 2006 | *இதய திருடன்* |  |  |
| 2010 | *என் உயிரும் மேலான* | } |  |
# குறவன் குறத்தி ஆட்டம்

**குறவன் குறத்தி ஆட்டம்** என்பது, குறவர் சமூகத்தினைச் சார்ந்த ஆணான குறவனும், பெண்ணான குறத்தியும் இசைத்தபடி ஆடும் ஆட்டம் ஆகும். இசைப்பதற்கு உடும்புத் தோலால் ஆன கிஞ்சிராவையோ அல்லது டால்டா டப்பாவையோப் பயன்படுத்தித் தட்டிக்கொண்டு ஆடுவர். வேடம் புனைந்து, இசைக்கருவிகளுடன், பாட்டுப்பாடி ஆடுவதும் குறவன் குறத்தி ஆட்டமாகக் கருதப்படுகிறது. தமிழகத்தில் இந்த ஆட்டம், மாவட்டத்திற்கு மாவட்டம் வேறுபட்டுக் காணப்படுகிறது. குறவரில் நரிக்குறவர் என்று அழைக்கப்படும் சமூகமக்கள் இவர்களிடமிருந்து வேறுபடுகின்றனர். இக்கலைஞர்கள் சென்னை, திருச்சி, கடலூர், திண்டுக்கல், பழனி, சேலம், இராமநாதபுரம், திருநெல்வேலி, மதுரை ஆகிய இடங்களில், அதிகமாகக் காணப்படுகின்றனர். இன்றைய நிலையில் இக்கலை, உயிர்ப்புடன் வாழும் கலையாக இருக்கிறது. இந்த ஆட்டம், கரகாட்டத்தின் துணை ஆட்டமாகக் திகழ்கிறது.
# உயிரணு மென்சவ்வு

உயிரணு மென்சவ்வு விளக்கப்படம்]]  
**உயிரணு மென்சவ்வு** அல்லது **கலமென்சவ்வு** (cell membrane) அல்லது **முதலுருமென்சவ்வு** (plasma membrane) எனப்படும் உயிரியச்சவ்வானது அனைத்து உயிரணுக்களின் முதலுருவை, அதன் புறவெளியிலிருந்துப் பிரிக்கின்றது.
இது *தேர்ந்து ஊடுபுகவிடும் தன்மையைக்* கொண்டது. அதாவது உயிரணு மென்சவ்வானது தேர்ந்தெடுக்கப்பட்ட அயனிகளும், கரிம மூலக்கூறுகளும் ஊடுருவத்தக்கதாக உள்ள பகுதி-ஊடுருவும் மென்சவ்வாக (semipermeable membrane) உள்ளதால் உயிரணுக்களின் உள்ளிருந்து வெளியேயும், வெளியிருந்து உள்ளேயும் பொருட்கள் ஊடுருவிச் செல்வதைக் கட்டுப்படுத்துகின்றது.
அடிப்படையாக, உயிரணுக்களை வெளிப்புற அழுத்தங்களிலிருந்து உயிரணு மென்சவ்வு பாதுகாக்கிறது. இது கொழுமிய ஈரடுக்கில் புரதங்கள் பொதிந்ததாக தனது கட்டமைப்பைக் கொண்டுள்ளது. உயிரணு மென்சவ்வுகள் உயிரணு ஒட்டிணைவு (cell adhesion), அயனி கடத்துமை (ionic conductivity), உயிரணு சமிக்ஞை (cell signaling) முதலிய உயிரணுச் செயல்முறைகளிலும், கலச்சுவர், கலப் புறவெளி பல்பகுதியக் கிளைக்கோப்புரதம் (Glycocalyx), உயிரணுக்களுக்கிடையிலான கலச்சட்டகம்/ குழியவன்கூடு (Cytoskeleton) முதலிய பல்வேறு உயிரணு புறவெளி வடிவங்கள் இணையும் மேற்பரப்பாகவும் செயல்படுகிறது. உயிரணு மென்சவ்வுகளைச் செயற்கையான முறையில் மீள்தொகுப்புச் செய்ய முடியும்.
# உயிரணு மென்சவ்வு

## தொழில்கள்

- கலத்தை கலப்புறப் பிரதேசத்திலிருந்து பௌதீக ரீதியில் பிரித்தல்.
- குழியவன்கூட்டை நிலைப்படுத்தி கலத்துக்கு வடிவத்தைக் கொடுத்தல்.
- கலப்புறத்தாயத்தோடு கலத்தை இணைத்தல்.
- கலத்திற்குள் வரும் கலத்திலிருந்து வெளிச்செல்லும் பதார்த்தங்களின் கடத்துகையைக் கட்டுப்படுத்தல்.
- சில நொதியங்கள் செயற்படுவதற்கான ஆதாரத்தை வழங்கல்.
- செறிவுப் படித்திறன் மூலம் கலத்துக்குள் கடத்தப்பட முடியாத பதார்த்தங்களை உயிர்பான கடத்தல் மூலம் செறிவுப் படித்திறனுக்கு எதிராகக் கொண்டு செல்லல்.  
கலச்சுவர் காணப்படாத உயிரினங்களுக்கு கலமென்சவ்வே பிரதான பாதுகாப்பு அரணாகும். கலமென்சவ்வு தனது தொழில்களைப் புரிய அதன் பிரதான கூறுகளான பொஸ்போ இலிப்பிட்டு இருபடையையும் மென்சவ்வுப் புரதங்களையும் பயன்படுத்துகின்றது. பொஸ்போ இலிப்பிட்டு இருபடையின் நடுப்பகுதி மிகவும் முனைவுத்தன்மையற்ற (நீர்வெறுப்பான) பகுதியாகும். எனவே நீரும் நீரில் கரையக்கூடிய அயன்களும் இப் பொஸ்போ இலிப்பிட்டு இருபடையை இலகுவாக ஊடுருவி உட்பிரவேசிக்க முடியாது. கொழுப்பும் அதில் கரையக் கூடிய முனைவுத்தன்மையற்ற மூலக்கூறுகளும், சுவாச வாயுக்களுமே எதிர்ப்பின்றி இந்த இருபடையை ஊடுருவலாம். கலமென்சவ்வில் உள்ள கால்வாய்ப் புரதங்கள் மற்றும் அயன் பம்பிகள் முனைவுள்ள மூலக்கூறுகள் செல்ல அனுமதிக்கின்றன. இப்புரதக் கால்வாய் மற்றும் பம்பிகளைக் கட்டுப்படுத்துவதன் மூலம் கலத்தால் உட்பிரவேசிக்கும் மற்றும் வெளிச்செல்லும் பதார்த்தங்களின் கடத்துகையைக் கட்டுப்படுத்த முடிகின்றது. இப்புரதக் கால்வாய்கள் (கால்வாய்ப் புரதம்) மற்றும் அயன் பம்பிகள் ஒவ்வொரு பதார்த்தத்துக்கும் தனித்துவமானவை. நீரின் கடத்துகைக்காக விசேடமாக Aquaporins எனப்படும் புரதக் கால்வாய்கள் கலமென்சவ்வில் உள்ளன.
# உயிரணு மென்சவ்வு

## கட்டமைப்பு

### பொஸ்போ இலிப்பிட்டு இருபடை

பொஸ்போ இலிப்பிட்டு இருபடை தூண்டுதலின்றி சுயமாக உருவாகக்கூடியதாகும். இது இவ்வாறு உருவாவதற்கு பொஸ்போ இலிப்ப்ட்டு மூலக்கூறின் முனைவாக்கம் தொடர்பான பண்புகள் காரணமாகின்றன. பொஸ்போ இலிப்பிட்டு மூலக்கூறிலுள்ள இரண்டு ஐதரோகார்பன் சங்கிலிகளும் முனைவுத்தன்மை அற்றவையாகும். எனவே இவை நீர்வெறுப்பானவையாக உள்ளதுடன் ஒன்றுடன் ஒன்று சேர்ந்து நீருடன் தொடுகையுறும் பரப்பைக் குறைத்துக்கொள்ள முயல்கின்றன. பொஸ்போ இலிப்பிட்டிலுள்ள பொஸ்பேட் கூட்டம் முனைவாக்கமுள்ள, நீர்விருப்புள்ள பகுதியாகும். எனவே இப்பகுதி நீரை நாடிச் செல்லக் கூடியது. எனவே தான் பொஸ்போ இலிப்பிட்டு இரட்டைப் படை ஒன்றைத் தன்னிச்சையாக உருவாக்கிக் கொண்டு நீர்விருப்பான தலைப் பகுதியை (தலை-பொஸ்பேட் கூட்டம்) நீரை நோக்கி வைத்து, நீர்வெறுபான வாற்பகுதிகளை (வால்கள்- ஐதரோகார்பன் சங்கிலிகள்) நீரோடு தொடுகையுற விடாமல் செய்கிறது. பொஸ்போ இலிப்பிட்டு இருபடையின் உள்ளிடம் முனைவற்றதாக உள்ளதால் அமினோ அமிலம், நியூக்கிளிக் அமிலம், காபோவைதரேற்றுக்கள், அயன்கள் போன்றவை இவ்விரு படையூடாக உட்பிரவேசிக்கவோ வெளிச்செல்லவோ முடியாது. இதனால் கலம் புரதங்களைப் பயன்படுத்தி பதார்த்தக் கடத்தலை விரும்பியவாறு கட்டுப்படுத்த முடிகின்றது.
பொஸ்போ இலிப்பிட்டு இருபடையிலுள்ள பொஸ்போ இலிப்பிட்டு மூலக்கூறுகள் சுவரிலுள்ள செங்கற்களைப் போல நிலைத்தவை அல்ல. இவை அசையக் கூடிய மூலக்கூறுகளாகும். இப்பண்பு கலமென்சவ்வுக்குப் பாய்மத் தன்மையை வழங்குகிறது.
# உயிரணு மென்சவ்வு

## கட்டமைப்பு

### குழிய வன்கூடு

கொழுமிய இருபடைக்குக் கீழ் கலத்தின் புரத வன்கூடு மென்சவ்விலுள்ள புரதங்களுடன் தொடுக்கப்பட்டுள்ளது. குழிய வன்கூட்டிலிருந்து பிசிர், சவுக்குமுளை போன்ற நுண்புன்குழாயாலான புன்னங்கங்கள் தோற்றுவிக்கப்படுகின்றன. கல மென்சவ்வை அக்தின் புரதநார்களுடன் இணைப்பதனால் நுண்சடைமுளை போன்ற பதார்த்த உறிஞ்சல் வினைத்திறனை அதிகரிக்கும் கட்டமைப்புக்கள் உருவாக்கப்படுகின்றன.
# உயிரணு மென்சவ்வு

## ஆக்கக் கூறுகள்

### இலிப்பிட்டுக்கள்

கல மென்சவ்வில் மூன்று வகை இலிப்பிட்டுக்கள் காணப்படுகின்றன. பொஸ்போ இலிப்பிட்டு (பொஸ்போ கொழுமியம்), கிளைக்கோ இலிப்பிட்டு மற்றும் ஸ்டெரொய்டு என்பனவே அவையாகும். இவற்றில் பொஸ்போ இலிப்பிட்டுக்களே இருபடையை ஆக்குவதுடன் அதிகளவிலும் உள்ளது. பொஸ்போ இலிப்பிட்டிலுள்ள நிரம்பாத கொழுப்பமிலங்கள் மென்சவ்வுக்கு அதிகளவான பாய்மத்தன்மையை வழங்குகிறது. விலங்குகளின் கல மென்சவ்வில் கொலஸ்திரோல் பிரதான ஸ்டெரொய்ட்டாக உள்ளது.
# உயிரணு மென்சவ்வு

## ஆக்கக் கூறுகள்

### காபோவைதரேற்று

காபோவைதரேற்று கலமென்சவ்வில் இலிப்பிட்டு மற்றும் புரத மூலக்கூறுகளுடன் இணைந்து கிளைக்கோ இலிப்பிட்டு மற்றும் கிளைக்கோ புரதமாக உள்ளது.
# உயிரணு மென்சவ்வு

## ஆக்கக் கூறுகள்

### புரதங்கள்

புரதங்கள் கல மென்சவ்வின் பிரதான கூறுகளுள் ஒன்றாகும். இவ்வாறான மென்சவ்வுப் புரதங்கள் கலத்தொழிற்பாட்டில் முக்கியப் பங்கு வகிக்கின்றன. இரு வகையான மென்சவ்வுப் புரதங்கள் காணப்படுகின்றன. முதலாவது வகை உள்ளீட்டுக்குரிய புரத வகையாகும். இரண்டாவது சுற்றயலுக்குரிய புரதங்களாகும். உள்ளீட்டுக்குரிய புரதங்கள் கல மென்சவ்வினுள் முழுமையாக அல்லது சிறிதளவு 'அமிழ்ந்து' காணப்படும். இவை பிரதானமாக கால்வாய்ப் புரதமாக, அயன் பம்பியாக, Aqua porins ஆக, கலத்தை அடையாளப்படுத்தும் கிளைக்கோ புரதமாக அல்லது அனுசேபத் தாக்கங்களை ஊக்குவிக்கும் நொதியமாகக் காணப்படலாம். கால்வாய்ப் புரதங்களில் குறிப்பிட்ட பதார்த்தம் கடத்தப்படுவதற்குரிய 'துளை' காணப்படும். இப்புரதக் கால்வாய்கள் மற்றும் அயன் பம்பிகள் ஒவ்வொரு பதார்த்தத்துக்கும் தனித்துவமாக உள்ளமை கலமென்சவ்வின் சிறப்பம்சமாகும். அயன்பம்பிகள் ATP இல் உள்ள சக்தியைப் பயன்படுத்தி வேலை செய்கின்றன. சுற்றயலுக்குரிய புரதங்கள் கல மென்சவ்வை கொலாஜன் போன்ற கலப்புறத்தாய மூலங்களுடனும், குழியவன்கூட்டு இழைகளுடனும் இணைக்கின்றன.
# வார்ப்புரு:Gallery/doc

This template provides advanced gallery building functionality (such as scrolling captions and fine-tuned formatting control). For creating basic galleries, use the .  
This template shows up to 100 images in an array. The number of images per row is based upon the width specified and the width of the screen.  
For style guidelines about where galleries are appropriate, see WP:IG.
# வார்ப்புரு:Gallery/doc

## Parameters

### For each image

Specify a line of the following form for each image.
: **<code>|File:*Filename*|alt*N*=*Alt text*|*Caption*</code>**
- **<code>*Filename*</code>** is the image's file name. It can use a **<code>File:</code>** instead of an **<code>Image:</code>** prefix.
- **<code>*N*</code>** should be **<code>1</code>** for the first image, **<code>2</code>** for the second image, and so forth.
- **<code>*Alt text*</code>** is the alt text for the image, used by visually impaired and other readers who cannot see the image. See **. If omitted, the image's alt text is blank.
- **<code>*Caption*</code>** is the caption; see **.  
If no such lines are present, a gallery with a single question-mark image is produced. There is currently a limit of 100 such lines.
# வார்ப்புரு:Gallery/doc

## Parameters

### For the gallery overall

These parameters are optional.  
; <code>title</code>: The gallery's title.
; <code>width</code>: (default 180) Maximum width of each image.
; <code>height</code>: (default 180) Maximum height of each image.
; <code>lines</code>: (default 2) The number of text lines needed for the largest caption. Blank lines are appended to smaller captions. A caption that does not fit is cut off.
; <code>align</code>: (default ) The alignment of the gallery (, , or ).
; <code>footer</code>: Small, -aligned text below the images.
# சவ்வு கடத்தல் புரதம்

எளிதாக்கிய விரவல்]]
**சவ்வு கடத்தல் புரதம்** (membrane transport protein) அல்லது சுருக்கமாக **கடத்தி** (transporter) எனப்படும் சவ்வுப் புரதமானது அயனிகள் மற்றும் சிறு அல்லது பெரும் மூலக்கூறுகளான பிற புரதங்களை உயிரியச்சவ்வின்வழிக் கடத்துதலில் ஈடுபட்டுள்ளது. இவ்வகையான கடத்தும் புரதங்கள் திரவியங்களைக் கடத்தும் சவ்வினுள்ளும், அதன் நெடுக்கத்திலும் (வீச்சிலும்) உள்ள ஒருங்கிணைந்தச் சவ்வுப் புரதங்களாகும் (integral membrane proteins). இப்புரதங்கள் திரவியங்களைக் கடத்துவதில் எளிதாக்கிய விரவல் (facilitated diffusion) அல்லது செயல்மிகு பெயர்ச்சி (active transport) மூலமாக துணை செய்கின்றன. இவ்வித இயக்க முறைகள் "கடத்தி-மூலமானக் கடத்தல்" என்றழைக்கப்படுகின்றது. ஒவ்வொரு கடத்தல் புரதமும் ஒரேயொரு பொருளையோ அல்லது ஒரு குழுமத்தில் உள்ள ஒரேமாதிரியான பொருள்களையோ ஏற்கும் வண்ணம் வடிவமைக்கப்பட்டுள்ளன. குறிப்பிட்ட கடத்தல் புரதங்களில் உள்ள குறைபாடுகள் குறிப்பிட்ட நோய்களுடன் தொடர்புள்ளதாக ஆய்வு முடிவுகள் தெரிவிக்கின்றன.
# தாவீதின் நட்சத்திரம்

**தாவீதின் நட்சத்திரம்** (*Star of David*, ) **தாவீதின் கேடயம்** என எபிரேயத்தில் அறியப்படும் இது, பொதுவாக யூதர்களின் அடையாளமாகவும் யூத மதத்தின் அடையாளமாகவும் ஏற்றுக்கொள்ளப்படுகிறது. இதன் வடிவம் இரு முக்கோணங்களினால் ஆன ஒரு அறுகோண நட்சத்திரமாகும் (*Hexagram*). இவ் அறுகோண நட்சத்திரம் யூதத்தின் அடையாளமாக 17ம் நூற்றாண்டிலிருந்து பாவிக்கப்பட்டு வருகிறது. 14ம் தொடக்கம் 16ம் நூற்றாண்டுகளில் மத்திய ஐரோப்பாவில் யூதக் கொடியில் பாவிக்கப்பட்ட சாலொமோனின் முத்திரையுடன் தொடர்புபட்ட தாவீதின் கேடயம் இதற்கான முன்னோடியாகும். இது மத்திய கால (14ம் தொடக்கம் 16ம் நூற்றாண்டு) யூத பாதுகாப்பு முத்திரையிலிருந்து *(segulot)* வந்திருந்திருக்கலாம்.  
"தாவீதின் கேடயம்" எனும் பதம் யூத செபப் புத்தகங்களில் *(Siddur)* "இசுரவேலின் கடவுள்" எனும் தலைப்பிற்காகப் பாவிக்கப்பட்டது.
# தாவீதின் நட்சத்திரம்

## வரலாறு

தாவீதின் நட்சத்திரம் எப்போதிருந்து பாவிக்கப்பட்டது என்பதில் தெளிவாற்ற நிலை காணப்படுகிறது. இது தாவீதின் காலத்தில் அதாவது கிட்டத்தட்ட கி.மு. 1000 ஆண்டளவிலிருந்து பாவிக்கப்பட்டது என்ற கருத்திலிருந்து 6ம், 12ம், 17ம் நூற்றாண்டுகளில்தான் பாவிக்கப்பட்டது என்ற கருத்துகள் காணப்படுகின்றன. யூத அறிவுக்களஞ்சியம் 12ம் நூற்றாண்டு ஆரம்ப இலக்கிய யூத ஆவண மூலம் ஒன்று இவ்வடையாளம் பற்றிக் குறிப்பிடுவதை மேற்கோள் காட்டுகிறது. இது 17ம் நூற்றாண்டிலிருந்து யூத சமூகத்தின் சின்னமாக பாவிக்கப்படுகிறது.
# தாவீதின் நட்சத்திரம்

## பல்வகை

- ஒருங்குறியில் (யுனிகோட்) "தாவீதின் நட்சத்திரம்" U+2721 (<font size="+3"></font>)
- உலகில் மிகப்பெரிய ( விட்டம்) தாவீதின் நட்சத்திரம் ஆஸ்திரேலியாவின் உள்ளது. .
- இலண்டன் ஹீத்ரோ விமான நிலையம் 1950 களில் <big>✡</big> இந்த அமைப்பில் ஓடுபாதைகளை நிர்மாணித்தது. ஒவ்வொறு அமைப்பும் ஒரு மைலுக்கும் கூடிய நீளத்தைக் கொண்டிருந்தது.
# ஒருங்கிணைந்த சவ்வுப்புரதம்

புறவெளி; P=முதலுருமென்சவ்வு; I=உயிரணு அகவெளி]]  
**ஒருங்கிணைந்த சவ்வுப் புரதம்** (integral membrane protein; IMP) என்பது உயிரியச்சவ்வுடன் நிரந்தரமாகப் இணைக்கப்பட்ட புரத மூலக்கூறுகளையோ அல்லது புரதங்களின் தொகுப்பையோ குறிக்கும். சவ்வின் குறுக்கிலுள்ளப் புரதங்கள் வளைய கொழுமியங்களால் (சவ்வுப் புரதங்களுடன் நேரடியாகத் தொடர்பு உள்ள கொழுமியங்கள்) சூழப்பட்டுள்ளன. உயிரியச்சவ்விலிருந்து இத்தகுப் புரதங்களை சோப்பு பொருள்கள் (detergents), மின்முனைவற்ற கரைப்பான்கள் அல்லது சில நேரங்களில் இயல்பு நீக்கிகளைக் (denaturants) கொண்டு மட்டுமேப் பிரிக்க முடியும். உயிரினத்தின் புரதங்களைக் குறியீடு செய்யும் மரபுத்தொகையின் கணிசமான பகுதி இப்புரதங்களுக்கானக் குறியீடுகளைக் கொண்டுள்ளன. அனைத்து மாறுபக்கச்சவ்வுப் புரதங்களும் (transmembrane proteins) ஒருங்கிணைந்தச் சவ்வுப் புரதங்களாகும். ஆனால், ஒருங்கிணைந்த சவ்வுப் புரதங்கள் அனைத்தும் மாறுபக்கச்சவ்வுப் புரதங்கள் இல்லை.
# திருக்குறள் பழைய உரைகள்

திருக்குறளுக்குப் பத்து பேர் உரை உள்ளது எனப் பழம்பாடல் ஒன்று கூறுகிறது.
:தருமர் மணக்குடவர் தாமத்தர் நச்சர்
:பரிதி பரிமே லழகர்-திருமலையர்
:மல்லர் பரிப்பெருமாள் காலிங்கர் வள்ளுவர்நூற்கு
:எல்லையுரை செய்தார் இவர்
இவர்களில் பரிமேலழகர், மணக்குடவர், காலிங்கர், பரிதி, பரிப்பெருமாள் ஆகிய ஐவர் உரைகள் வெளிவந்துள்ளன.
தருமர், தாமத்தர், நச்சர் ஆகிய மூவரின் உரைகள் சில குறட்பாக்களுக்கு மட்டும் கிடைத்துள்ளன. திருமலையர், மல்லர் ஆகிய இருவர் உரை கிடைக்கவில்லை.  
கிடைத்துள்ள இந்த உரைகளில் காலத்தால் பிந்திய பரிமேலழகர் உரை 13 ஆம் நூற்றாண்டில் தோன்றியது. பரிப்பெருமாள் காலம் 11 ஆம் நூற்றாண்டு எனத் தெளிவாகத் தெரிகிறது. இவரது உரை மணக்குடவர் உரையைத் தழுவி எழுதப்பட்டுள்ளது. எனவே மணக்குடவர் காலம் 10 ஆம் நூற்றாண்டு என்பதாகிறது.
ஏனைய மூவர் உரைகளைக் காலிங்கர், பரிப்பெருமாள், பரிமேலழகர் எனக் கால வரிசைப்படுத்தலாம். பரிதியார் உரை காலிங்கர் உரையைத் தழுவிச் செல்கிறது.  
தாமத்தர், நச்சர், தருமர் உரைகள் கடவுள் வாழ்த்து “இருள்சேர் இருவினையும் சேரா”, “பொறிவாயில் ஐந்தவித்தான்” ஆகிய இரண்டு பாடல்களுக்கு மட்டும் தமிழ்ப்பொழில் மாத இதழிலும், பிற பதிப்புகளிலும் வெளியாகியுள்ளன.
# இன்னா நாற்பது பழைய உரை

இன்னா நாற்பது நூலுக்குப் பழைய உரை ஒன்று உண்டு.  
இது சொல்லை அடியொற்றி எழுதப்பட்டுள்ள பொழிப்புரையாக அமைந்துள்ளது.  
இந்த உரைநூலின் காலம் 13ஆம் நூற்றாண்டு.
;உரை விளக்கத்தில் புதுமை
- மந்திரம் – மறைமொழி (2)
- கடன் உடையார் – தனிசு உடையார்
# இன்னா நாற்பது பழைய உரை

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# எபிரேய அரிச்சுவடி

**எபிரேய அரிச்சுவடி** (, *Alephbet 'Ivri*), **யூத எழுத்து**, **சதுர எழுத்து**, **பெட்டி எழுத்து** என அறியப்படும் இது எபிரேய மொழியை எழுதுவதற்காகப் பாவிக்கப்படுகிறது. அத்துடன் மற்றைய யூத மொழிகளான இத்திய மொழி, யூதேய-இசுபானிசு, மற்றும் யூதேய-அராபி ஆகியவற்றையும் எழுதப் பாவிக்கப்படுகின்றது. இருவித எழுத்து வடிவங்கள் இருந்தன. எபிரேய அரிச்சுவடியின் முதல் இரு எழுத்துக்களைக் கொண்டு *அலிஃப்பெத்* என எபிரேய அரிச்சுவடி அழைக்கப்படுகிறது. இது தமிழ்போல் இடமிருந்து வலமாக இல்லாது, வலமிருந்து இடமாக எழுதப்படும்.
# எபிரேய அரிச்சுவடி

## அரிச்சுவடி

| **கஃப்** |
| --- |
| } |  
<small>**குறிப்பு:** இந்த அட்டவணை வலமிருந்து இடமாக வாசிக்கப்படல் வேண்டும்.</small>
# எபிரேய அரிச்சுவடி

## எழுத்திலக்கண வேறுபாடுகள்

| எழுத்து
பெயர்
(ஒருங்குறி) | வேறுபாடுகள் |  |  |  |
| --- | --- | --- | --- | --- |
| அலிஃப் | א | א | א |  |
| பெத் | ב | ב | ב |  |
| கிமெல் | ג | ג | ג |  |
| டலட் | ד | ד | ד |  |
| ஹி | ה | ה | ה |  |
| வஃவ் | ו | ו | ו |  |
| சயின் | ז | ז | ז |  |
| கெட் | ח | ח | ח |  |
| டெட் | ט | ט | ט |  |
| யொட் | י | י | י |  |
| கஃப் | כ | כ | כ |  |
| இறுதி கஃப் | ך | ך | ך |  |
| லமெட் | ל | ל | ל |  |
| மெம் | מ | מ | מ |  |
| இறுதி மெம் | ם | ם | ם |  |
| நன் | נ | נ | נ |  |
| இறுதி நன் | ן | ן | ן |  |
| சமேக் | ס | ס | ס |  |
| அயின் | ע | ע | ע |  |
| பே | פ | פ | פ |  |
| இறுதி பே | ף | ף | ף |  |
| ஸாடி | צ | צ | צ | , |
| இறுதி ஸாடி | ץ | ץ | ץ |  |
| குஃப் | ק | ק | ק |  |
| ரெஷ் | ר | ר | ר |  |
| சின் | ש | ש | ש |  |
| டாவ் | ת | ת | ת | } |
# எபிரேய அரிச்சுவடி

## அடிக்குறிப்புக்கள்

<sup>அ</sup>"அரிச்சுவடி" என்பதற்கான எபிரேயப் பதம் (*அலிஃப்பெத்*) "-" இன்றி எழுதப்படும்.
# வார்ப்புரு:Contains Hebrew text

<noinclude>
This box is generally to be placed below the infobox.  
For a template that says "this section contains..." instead of "this page contains" (like the example at Diglossia#Arabic), use <code></code>  
</noinclude>
# இனியவை நாற்பது பழைய உரை

இனியவை நாற்பது நூலுக்குப் பழைய உரை ஒன்று உண்டு.  
இது சொல் விடாமல் எழுதப்பட்டுள்ள பொழிப்புரையாகத் தெளிவாகவும், சுருக்கமாகவும் அமைந்துள்ளது.  
இந்த உரைநூலின் காலம் 13ஆம் நூற்றாண்டு.
;உரை விளக்கத்தில் புதுமை
- சலவர் – வஞ்சகர் (21)
- சோர்தல் – நீக்குமல் (24)
- வெற்றல் – வென்றி (36)
- அச்சு இன்மை – அஞ்சத்தகும் துன்பம் இன்மை
# இனியவை நாற்பது பழைய உரை

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# மாறுபக்கச்சவ்வுப் புரதம்

. சவ்வு வெளிர்பழுப்பு நிறத்தில் குறிக்கப்பட்டுள்ளது]]  
உயிரணு மென்சவ்வின் ஒருபுறத்திலிருந்து மறுபுறம் செல்லும் புரதம் **மாறுபக்கச்சவ்வுப் புரதம்** (transmembrane protein; TP) எனப்படும். பல்வேறு மாறுபக்கச் சவ்வுப்புரதங்களும் குறிப்பிட்ட பொருள்களை உயிரியசவ்வின் ஊடாகக் செல் உள்ளேயும் அல்லது கழிவாக உள்ள உடன் விளைபொருள்களை செல்லுக்கு வெளியேயும் கடத்துவதற்கு அனுமதித்தோ அல்லது மறுத்தோ செயல்படும் வாயில்களாக அல்லது பொருளேற்ற தளங்களாக உள்ளன. அனைத்து மாறுபக்கச்சவ்வுப் புரதங்களும் ஒருங்கிணைந்த சவ்வுப் புரதங்களாகும். ஆனால், ஒருங்கிணைந்த சவ்வுப் புரதங்கள் அனைத்தும் மாறுபக்கச்சவ்வுப் புரதங்கள் இல்லை. மாறுபக்கப் புரதங்களில் ஆல்ஃபா-சுருளை மற்றும் பீட்டா உருளை என இரண்டு அடிப்படையான வகைகள் உள்ளன.
# சந்தோஷ் கோப்பை

**சந்தோஷ் கோப்பை** (*Santosh Trophy*) என்பது ஆண்டுக்கொருமுறை நடத்தப்படும் இந்திய காற்பந்தாட்டப் போட்டியாகும். இதில் இந்திய மாநில அணிகளும் மத்திய அரசு நிறுவன அணிகளும் பங்கேற்கின்றன. முதல் முறை நடத்தப்பட்ட போட்டியில் வங்காள அணி வென்றது; வங்காள அணியே இக்கோப்பையைப் பலமுறை, அதாவது 31 முறை, வென்றுள்ளது.  
இப்போட்டி 1941-இல் தொடங்கப்பட்டது. 1996-இல் *தேசிய கால்பந்து கூட்டிணைவு* தொடங்கப்படும் வரை சந்தோஷ் கோப்பையே இந்தியாவில் கால்பந்துக்கென நடத்தப்படும் மிகப்பெரும் போட்டியாக இருந்தது. தற்போதைய வங்களாதேசத்தில் இருக்கும் சந்தோஷின் மகாராஜா சர் மன்மத நாத் ராய் சௌத்ரி-யின் பெயரில் நடத்தப்படுகிறது. அவர் இந்திய கால்பந்து சங்கம் வங்காளக் கால்பந்து அமைப்பு (இவர்களே கோப்பையை வழங்குபவர்கள்) ஆகியவற்றின் தலைவராக இருந்தார்.  
இரண்டாம் இடத்திற்கான *கமலா-குப்தா கோப்பை* இந்திய கால்பந்து சங்கத்தால் வழங்கப்படுகிறது. மூன்றாம் இடத்திற்கான *சம்பங்கி கோப்பை* 1952 இலிருந்து மைசூர் கால்பந்து சங்கத்தால் வழங்கப்படுகிறது. மைசூரைச் சேர்ந்த *சம்பங்கி* எனும் சிறப்பான கால்பந்து வீரரின் நினைவாகவே இக்கோப்பை வழங்கப்படுகிறது.
# சந்தோஷ் கோப்பை

## போட்டிவடிவம்

சந்தோஷ் கோப்பைக்கான போட்டிவடிவம் காலப்போக்கில் பலவித மாற்றங்களைச் சந்தித்துள்ளது. தற்போதைய போட்டிவடிவில், முதல் நிலையாக தகுதிச்சுற்றுப் போட்டிகள் உள்ளன. இச்சுற்றில் பங்குபெறும் அணிகள், மூன்று அல்லது நான்கு அணிகள் கொண்ட எட்டு குழுக்களாகப் பிரிக்கப்பெறும். இக்குழுக்களில் வெற்றிபெறும், அதாவது முதலிடம் பெறும், அணிகள் அடுத்த சுற்றுக்குத் தகுதிபெறும். இச்சுற்றில், தகுதிச்சுற்றுப் போட்டிகளில் ஆடத் தேவைப்படாத, முன்னுரிமை பெற்ற நான்கு அணிகளும் இணையும். தற்போது போட்டி காலிறுதிச்சுற்று நிலையை எட்டுகிறது. போட்டியில் உள்ள 12 அணிகளும் மூன்று அணிகள் கொண்ட நான்கு குழுக்களாக பிரிக்கப்பெறும். இந்நான்கு குழுக்களிலும் வெற்றிபெறும் அணிகள் அரையிறுதிப் போட்டிக்குத் தகுதிபெறும். அரையிறுதிப் போட்டிகளும் இறுதிப் போட்டியும் ஒருமுறை மட்டும் விளையாடப்பெறும் வடிவில் போட்டி உள்ளது. இப்போட்டிகளில், தேவைப்படின், அதிகப்படியான நேரம், பொன்-இலக்கு (கோல்டன் கோல்), பெனால்டி போன்ற முறைகளில் முடிவு எட்டப்படும்.
# சந்தோஷ் கோப்பை

## வெற்றியாளர்கள்/இரண்டாம் இடம் பெற்றோர்

### ஒட்டுமொத்த பட்டியல்

| அணி | பட்டங்கள் | இரண்டாம் இடம் | இறுதிப் போட்டியில் பங்குபெற்ற தடவைகள் |  |
| --- | --- | --- | --- | --- |
| மேற்கு வங்கம் (முன்னதாக வங்காளம்) | 31 | 12 | 43 |  |
| பஞ்சாப் | 8 | 6 | 14 |  |
| கேரளா | 5 | 8 | 13 |  |
| கோவா | 5 | 7 | 12 |  |
| மகாராஷ்டிரா (முன்னதாக பாம்பே) | 4 | 11 | 15 |  |
| கருநாடகம் (முன்னதாக மைசூர்) | 4 | 5 | 9 |  |
| ரெயில்வேசு | 3 | 5 | 8 |  |
| சர்வீசசு | 3 | 5 | 8 |  |
| ஆந்திரப் பிரதேசம் (முன்னதாக ஐதராபாத்) | 3 | 3 | 6 |  |
| டெல்லி | 1 | 1 | 2 |  |
| மணிப்பூர் | 1 | 1 | 2 |  |
| தமிழ்நாடு (முன்னதாக மதராசு) | 0 | 2 | 2 | } |
# சந்தோஷ் கோப்பை

## வெற்றியாளர்கள்/இரண்டாம் இடம் பெற்றோர்

### 1972-லிருந்து: மாநில அணிகளும் போட்டியில் பங்குபெற ஆரம்பித்த பிறகு

| அணி | பட்டங்கள் | இரண்டாம் இடம் | இறுதிப் போட்டியில் பங்குபெற்ற தடவைகள் |  |
| --- | --- | --- | --- | --- |
| மேற்கு வங்கம் | 16 | 4 | 20 |  |
| பஞ்சாப் | 7 | 5 | 12 |  |
| கேரளா | 5 | 8 | 13 |  |
| கோவா | 5 | 7 | 12 |  |
| மகாராஷ்டிரா | 3 | 4 | 7 |  |
| மணிப்பூர் | 1 | 1 | 2 |  |
| ரெயில்வேசு | 0 | 4 | 4 |  |
| கருநாடகம் | 0 | 1 | 1 |  |
| சர்வீசசு | 2 | 1 | 3 |  |
| தமிழ்நாடு | 0 | 2 | 2 | } |
# சந்தோஷ் கோப்பை

## இலக்கடைந்தோர்/கோல் அடித்தோர்

சந்தோஷ் கோப்பைப் போட்டிகளில் அதிக கோல் அடித்த முதல் 6 வீரர்கள்:  
- 1) இந்தர் சிங் (பஞ்சாப்): 45 இலக்குகள்  
- 2) முகமது அபீப் (ஆந்திரா மற்றும் வங்காளம்): 34 இலக்குகள்  
- 3) சியாம் தாபா (சர்வீசசு மற்றும் வங்காளம்): 31 இலக்குகள்  
- 4) பி.கே. பானர்ஜி (வங்காளம் மற்றும் ரெயில்வேசு): 28 இலக்குகள்  
- 5) சுரஜித் சென்குப்தா (வங்காளம்): 26 இலக்குகள்  
- 5) பிசுவாஜித் பட்டாச்சார்யா (வங்காளம்): 26 இலக்குகள்
# சந்தோஷ் கோப்பை

## உசாத்துணைகள் மற்றும் வெளியிணைப்புகள்

- [அனைத்திந்திய கால்பந்துக் கூட்டமைப்பு இணையதளத்தில்]
- The AIFF official website
- The Football capital of India
- India page ஏஎஃப்சியின் அதிகாரபூர்வ தளத்தில்  
fr:Fédération d'Inde de football
vi:Liên đoàn bóng đá Ấn Độ
# மத்ஹப்

**மத்ஹப்** *(Madh'hab)* ( என்பது சன்னி போன்ற சில இசுலாமியப் பிரிவுகள் பின்பற்ற வேண்டிய சட்டமாகும். இசுலாத்தின் ஆரம்ப 150 ஆண்டுகளில் இதுபோன்ற பல சட்டங்கள் இருந்தது. நபித்தோழர்களின் கூற்றுகளே மத்ஹப்களாயின என்று சொல்லப்படுகிறது.
# மத்ஹப்

## முக்கிய மத்ஹபுகள்

1. ஹனபி
1. மாலிக்கி - இமாம் மாலிக்
1. ஷாஃபி
1. ஹன்பலி
1. ஜாஃபரி
1. சாயிதி
1. இபாதி
1. சாகீரி  
தவ்ஹீத் ஜமாஅத் போன்ற இசுலாமிய சமயத்தின் சில பிரிவுகள் மத்ஹப்கள் நபிவழிக்கு முரணானவை என்று கடுமையாக எதிர்க்கின்றனர்.
# இலட்சிய இயந்திரம்

**இலட்சிய இயந்திரம்** *(ideal machine)* என்பது நூறு விழுக்காடு பயனுறுதிறன் கொண்ட ஓர் இயந்திரம். இலட்சிய இயந்திரம் என்பது வெறும் கருதுகோள் அளவிலான ஓர் இயந்திரமே. உண்மையில் எந்த ஓர் இயந்திரத்தின் பயனுறுதிறனும் 100 விழுக்காடு இருக்காது. உராய்வு போன்றவற்றால் நாம் ஓர் இயந்திரத்திற்குத் தரும் ஆற்றலில் இழப்பு ஏற்படுவது தவிர்க்க முடியாதது.  
இலட்சிய இயந்திரக் கருத்துருவை உண்மையான இயந்திரங்களின் பயனுறுதிறனை ஒப்பிட பயன்படுத்துகின்றனர்.
# மௌலானா ஆசாத் மருத்துவக் கல்லூரி

**மௌலானா ஆசாத் மருத்துவக் கல்லூரி** தில்லியில் உள்ள ஓர் அரசு மருத்துவக்கல்லூரி. இது தில்லிப் பல்கலைக்கழகத்துடன் இணைக்கப்பட்டுள்ளது. விடுதலைப் போராட்ட வீரரும் இந்தியாவின் முதல் கல்வி அமைச்சருமான மௌலானா அபுல் கலாம் ஆசாத் அவர்களின் பெயரை இக்கல்லூரி தாங்கி உள்ளது.  
புகழ்பெற்ற முகலாயர் காலக் கவிஞரான மோமின் கான் மோமின் அவர்களின் கல்லறை இக்கல்லூரி வளாகத்தில் அமைந்துள்ளது.  
எம் கேட் என்று அழைக்கப்படும் இக்கல்லூரியின் முதன்மை வாயிலுக்கு எதிரில் கூனி தர்வாசா அமைந்துள்ளது.
# மரக்காலாட்டம்

**மரக்காலாட்டம்** என்பது உறுதியானதும், பாதங்களில் பொருந்துவதுமான அமைப்பிலுள்ள, மரத்தாலான காலைப் பாதங்களில் கட்டிக்கொண்டு, ஆடும் ஆட்டமாகும். தமிழகத்தில் இது கரகாட்டத்தின், துணை ஆட்டமாகவும், இடை நிகழ்ச்சி ஆட்டமாகவும், பொழுதுபோக்காக மட்டுமே நிகழ்த்தப்படுகிறது. இதற்கு நையாண்டி மேளமே, பின்னணி இசைக்கருவியாக உள்ளது. இவ்வாட்டம் புவியீர்ப்புத்தனத்தை உணர்ந்து, நின்று ஆடப்படும் ஆட்டமாகும்.
# ராஜா ராணி ஆட்டம்

**ராஜாராணி ஆட்டம்** என்பது கரகாட்டத்தின் துணை ஆட்டமாக இது நிகழ்கிறது. ராஜாவும், ராணியுமாக கலைஞர்கள் நடிக்கும் நிகழ்ச்சியாதலால், இதனை ராஜா ராணி ஆட்டம் என்பர். பொழுது போக்கு சார்ந்த இந்நிகழ்ச்சியானது, தஞ்சை மாவட்டப் பகுதியிலேயே நிகழ்ந்தது. ராஜாவும் ராணியும் சந்தித்து வழக்காடுவது, பின்னர் திருமணம் செய்து கொள்வது ஆகிய நிகழ்ச்சிகள், பாட்டும் உரையாடலுமாக , இக்கலை நடக்கும். இக்கலையை, இன்று நடைமுறையில் நிகழ்த்துவது மிக அரிதாகவே உள்ளது.  
தென் தமிழகத்தின் சில பகுதிகளில் ராஜா ராணி ஆட்டம் நடத்தப்படுகிறது. அங்கு நடக்கும் இந்த ஆட்டத்தில் ஆண்களே பெண் வேடமிட்டு ஆடுகின்றனர். இதற்காக இந்த ஆண்கள் நீண்ட கேசம் வளர்க்கின்றனர். மேலும் சாதி ஒடுக்குமுறையால் மோசமாக பாதிக்கப்பட்ட கலைஞர்களாகவும் இவர்கள் உள்ளனர்.
# ஃபெரோஸ் ஷா கோட்லா

:*இப்பக்கம் கோட்டையைப் பற்றியது. கிரிக்கெட் விளையாட்டரங்கம் பற்றி அறிய, ஃபெரோஸ் ஷா கோட்லா விளையாட்டரங்கம் கட்டுரையைப் பார்க்கவும்.*
**ஃபெரோஸ் ஷா கோட்லா** *(Feroz Shah Kotla)* (இந்தி: फ़िरोज़ शाह कोटला, Punjabi: ਫ਼ਿਰੋਜ਼ ਸ਼ਾਹ ਕੋਟਲਾ, உருது: فروز شاہ کوٹلا) என்பது ஃபெரோஸ் ஷா துக்ளக்கால் நிறுவப்பட்ட ஒரு கோட்டை.  
தில்லி சுல்தானாக இருந்த ஃபெரோஸ் ஷா துக்ளக் யமுனை நதிக்கரையில் தனது பெயரில் ஃபெரோஸா பாத் என்ற தலைநகரை உருவாக்கி அங்கே இக்கோட்டையை நிறுவினார். அம்பாலாவில் இருந்து கொண்டு வரப்பட்ட அசோகர் காலத்து ஸ்தூபி இக்கோட்டையின் சிறப்பம்சமாக அமைந்துள்ளது.  
1947 இந்திய பாகிஸ்தான் பிரிவினையின் போது பாகிஸ்தானில் இருந்து அகதிகளாக வந்த சீக்கியர்கள் மற்றும் சில இந்துக்கள் தற்காலிகமாக இக்கோட்டையில் தங்க வைக்கப்பட்டனர். மறுகுடியமர்த்தம் செய்ய அரசு நடவடிக்கை எடுக்காததால் அவர்கள் இங்கேயே தங்கி விட்டனர்.
# நெடுஞ்செழியன்

**நெடுஞ்செழியன்** என்று பெயர் பெற்றவர்கள்
# நெடுஞ்செழியன்

## சங்ககாலப் பாண்டியர்

செழியன் என்னும் பெயர் கொண்ட பாண்டியர் சங்ககாலத்திலேயே பலர் இருந்தனர்.  
அவர்களில் நெடுஞ்செழியன் என்னும் பெயர் கொண்டோரும் பலர் இருந்தனர்.
1. சங்ககாலக் கல்வெட்டில் பொறிக்கப்பட்டுள்ள நெடுஞ்செழியன்
1. ஆரியப்படை கடந்த நெடுஞ்செழியன் (கல்வியின் பெருமையைப் பாடிய புலவன்)
1. தலையாலங்கானத்துச் செருவென்ற நெடுஞ்செழியன் (போர்களத்தில் தன் முத்தாரத்தையும், போர்யானையையும் கல்லாடனார் என்னும் புலவர்க்கு வழங்கிவிட்டு மாண்டவன்)
1. நம்பி நெடுஞ்செழியன் (படைத்தலைவனாகவும், தூதுவனாகவும் விளங்கியவன்)
1. கண்ணகிக்கு நீதி வழங்கிய நெடுஞ்செழியன் (அரியணையில் உயிர் துறந்தவன்). சிலப்பதிகாரம் மதுரைக்காண்டம் இறுதிக் காதை கட்டுரை காதை. அது முடிந்தபின் ஒரு வெண்பாவும், கட்டுரை என்னும் செய்தியும் ஏடெழுதுவோர் குறிப்பாக உள்ளன. இதில் வரும் "வட ஆரியர் படை கடந்து" என்னும் குறிப்பைக் கொண்டு இவனை ஆரியபடை கடந்த நெடுஞ்செழியன் எனக் கொள்கின்றனர்.
மற்றும் ‘செழியன்’ எனத் தனியே சங்க கால அகத்திணைப் பாடல்களில் குறிப்பிடப்பட்டுள்ள மன்னர்கள்.
# நெடுஞ்செழியன்

## மற்றவர்கள்

1. இரா. நெடுஞ்செழியன் - (சூலை 11, 1920 - சனவரி 12, 2000) தமிழக அரசியல்வாதி மற்றும் இலக்கியவாதி ஆவார்.
1. நெடுஞ்செழியன் (சூழலியலாளர்)
# பிசி ராய் கோப்பை

**பிசி ராய் கோப்பை** (*BC Roy Trophy*) என்பது இந்தியாவில் 19 வயதுக்குட்பட்டவர்களுக்கான இந்திய கால்பந்து போட்டித்தொடராகும்.  
இப்போட்டியின் முக்கிய நோக்கம், திறமைமிகுந்த இளம் கால்பந்து வீரர்களுக்கு வாய்ப்புகள் ஏற்படுத்திக் கொடுப்பதாகும். அவர்களுக்கு மூத்தவர்களுக்கான போட்டிகளில் விளையாட இடம் கிடைப்பது பல நேரங்களில் அரிதாகவிருக்கும், ஆனால் இக்கோப்பையின் மூலம் அவர்களும் போட்டி அளவில் கால்பந்து விளையாட வாய்ப்பாக அமையும்.
# சிங்கப்பூர் வான் விபத்து விசாரணைப் பணியகம்

**சிங்கப்பூர் வான் விபத்து விசாரணைப் பணியகம்** (*Air Accident Investigation Bureau of Singapore*, **AAIB**) என்பது சிங்கப்பூரில் உள்ள ஒரு சுய அதிகாரம் பெற்ற, சுதந்திரமான புலனாய்வு அமைப்பாகும். இந்த நிறுவனம் உள்ளூர் மற்றும் சர்வதேச விமான விபத்துக்கள் மற்றும் முக்கிய நிகழ்வுகள் குறித்து விசாரணை செய்யும் அதிகாரம் படைத்த அமைப்பு. மேலும் இது சிங்கப்பூர் எல்லைக்கப்பால் சிங்கப்பூர் விமானிகளால் நிகழ்ந்த விபத்துக்கள் குறித்தும் புலனாய்வு செய்யும் அதிகாரம் பெற்றுள்ளது.
# தத்தா ரே கோப்பை

**தத்தா ரே கோப்பை** (*Dutta Ray Trophy*) என்பது இந்தியாவில் 21 வயதுக்குட்பட்டோருக்கான கால்பந்து போட்டித்தொடராகும். முன்னாள் அனைத்து இந்திய கால்பந்துக் கூட்டமைப்புத் தலைவராக இருந்த மோகன் தத்தா என்பாரின் பெயரில் வழங்கப்படுகிறது. 1992 பார்சிலோனா ஒலிம்பிக்கில் கால்பந்து 23 வயதுக்குட்பட்டோருக்கான போட்டியாக மாற்றப்பட்டபின் இப்போட்டி ஆரம்பிக்கப்பட்டது.
# தத்தா ரே கோப்பை

## வெளிப்புற இணைப்புகள்

- Datta Ray trophy 2010 (Results from official site of the AIFF)
# லியு யங்

மேஜர் **லியு யங் ** (Major *Liu Yang*, ; பிறப்பு அக்டோபர் 1978), சீனாவைச் சேர்ந்த விமானியும் விண்வெளி வீரரும் ஆவார். சூன் 16. 2012 அன்று சென்சூ விண்வெளித் திட்டத்தின் ஒன்பதாவது விண் பயணத்தில் பயணித்த முதல் சீனப் பெண் என்ற பெருமை பெற்றவர். பெண் விண்வெளிவீரர்கள் திருமணமானவர்களாக இருக்க வேண்டும் என்ற சீனச் சட்டத்திற்கேற்ப மணம் புரிந்தவர்.
# லியு யங்

## பணிவாழ்வு

சீன மக்கள் விடுதலைப் படையின் வான்படையில் வான்பயண அலகொன்றின் துணைத்தலைவராக உள்ள லியு வான்படை மேஜர் தகுநிலை பெற்றவர். 1680 மணிகள் பறந்த பட்டறிவுள்ள இவர் இரண்டாண்டுகள் பயிற்சிக்குப் பின்னர் சோதனைகளில் தேறி மற்றுமொரு பெண் வாங் யாபிங்குடன் விண்வெளி வீரர் படைக்குத் தேர்வானார்.  
சீன விண்வெளி நிலையம் டியாங்காங் 1 செல்ல திட்டமிடப்பட்ட முதல் மனிதர் இயக்கும் விண்வெளித் திட்டமான சென் சூ 9 பயணத்தில் பயணிக்கத் தேர்ந்தெடுக்கப்பட்ட விண்ணோடிகளில் ஒருவராக விளங்கினார். இவருடன் ஜியங் ஹைபிங்கும் லியு வாங்கும் சென்றனர். விண்வெளிக்குப் பயணித்த முதல் பெண்மணியான வலன்டீனா டெரெஷ்கோவா சென்ற அதே நாளில் 49 ஆண்டுகள் கழித்து சூன் 16, 2012 ன்று விண்வெளிக்கு ஏறி சாதனை படைத்தார்.
# சென்சூ 9

**சென்சூ 9** (Shenzhou 9) சீன மக்கள் குடியரசின் மனிதர் இயக்கு சென்சூ திட்டத்தின் ஒன்பதாவது விண்வெளிப் பயணமாகும். இது 10:37:24 (UTC), 16 சூன் 2012 அன்று விண்ணில் வெற்றிகரமாக ஏவப்பட்டது. விண்ணில் நிலைநிறுத்தப்பட்டுள்ள டியாங்கோங் 1 நிலையத்துடன் தொடர்புறும் இரண்டாவதும் முதல் மனிதர் இயக்கு விண்கலமாக சென்சூ 9 உள்ளது. இதனை அடுத்த சென்சூ 10 மனிதர் இயக்கு விண்கலம் 2013இல் ஏவத் திட்டமிடப்பட்டுள்ளது.  
சென்சூ 9 விண்கலப் பயணிகளில் லியு யங் முதல் சீனப் பெண் விண்வளிவீரராக சென்றுள்ளார்.
# அனைத்து இந்திய கால்பந்துக் கூட்டமைப்பு

**அனைத்து இந்திய கால்பந்துக் கூட்டமைப்பு** (*All India Football Federation*-AIFF) என்பது இந்தியாவில் சங்க கால்பந்து போட்டிகளுக்கான மேற்பார்வை அமைப்பாகும். இவ்வமைப்பு இந்திய தேசிய கால்பந்து அணி மற்றும் ஐ-லீக் (இந்திய கூட்டிணைவு - I League) ஆகியவற்றை, இன்னும் சில கால்பந்து போட்டிகளையும் நிர்வகிக்கிறது. ஐ-லீக் என்பது இந்தியாவின் முதல்தர கால்பந்துக் கூட்டிணைவுப் போட்டித் தொடராகும்.  
1937-இல் இவ்வமைப்பு தொடங்கப்பட்டது. 1947-இல் இந்தியா விடுதலை பெற்ற பிறகு 1948-ஆம் ஆண்டில் *ஃபிஃபா* கூட்டமைப்பில் இணைந்தது.  
1954-இல் *ஆசிய கால்பந்துக் கூட்டமைப்பு* தொடங்கப்பட்டபோது, இவ்வமைப்பும் தொடக்க உறுப்பினராக இணைந்தது.
# அனைத்து இந்திய கால்பந்துக் கூட்டமைப்பு

## போட்டிகள்

- ஐ-கூட்டிணைவு
- கூட்டமைப்புக் கோப்பை
- டியூரான்டு கோப்பை
- சந்தோஷ் கோப்பை
- 19 வயதுக்குட்பட்டோருக்கான ஐ-கூட்டிணைவு
- தத்தா ரே கோப்பை (21 வயதுக்குட்பட்டோருக்கான தேசிய வாகைத்தொடர்)
- பிசி ராய் கோப்பை (19 வயதுக்குட்பட்டோருக்கான தேசிய வாகைத்தொடர்)
- இந்திய மகளிர் கால்பந்து வாகைத்தொடர்